Galadriel

Galadriel (namey cıyê bini; Cıniya Loiréni, Alatariél, Altariél, Artanis, Nerwen) yew karaktera ke romanê J. R. R. Tolkieni The Lord of the Ringsi de u Hobbiti de esta. Galadriel roman de yew Elfa de asila. Serra biyayışê xo serra 1362ıneyo u Serra Dareyan de biya. Galadriel yew qraliça niya ema xanedanê qraliyeti ra yena. Piyê cı Prenso Noldoriyo u namê cı Finafrino u maya cı Earwena. Valinori de maya ho ra biya. Çehar brayê cı esta u namê inan; Finrod, Angrod, Aegnor u Orodretho. Wayê cı çıniyo. Galadriel, ebe Lord Celeborn, Lothorieni idare kena. Cı rê Xanımê Galadhrimi zi vaciyeno. Ebe brayê cı Finrod, ameya Bralian u inca de pısa qralê Beleriani Celeborni ra zaf hes kerda u no sebeb ra inca menda. Hiri engıştanê Elfan estê, u Galadriel wayirê yew engıştaneyo engıştaneyanê Elfan ra u namê engıştaneyo xo Nenyayo. Gıjkê (Por) cı zaf sihırıniyo u Dınyayê Miyanêne de zaf namdaro. Vaciyeno ;

<<Zemanê veri de Galadriel pers kerda yew cuce Gimli rê 'Tı çıçi wazıni mı ra? Vaje' . Gimliy gıjkê cı  ra waşto u Galadriel gıjkê cı ra cuce Gimli rê daye. Wexto ke Elfi no hedise diyo, inan zaf heyret kerdê. Çunke wexto ke pısa qralê Finwey Feanor gıjkê cı ra waşto ema Galadriel ey rê nêdaye.>>

Eyni zeman de ayne cı zi esta u ayne cı zi sihırıniyo. Merdışê xo çıniyo, cıwiyayışê xo ebediyo. Filmê The Lord of the Ringsi de Cate Blanchett ebe rolê Galadriel kay kerda.

Kategoriye:The Lord of the Rings